เนื่องจากก่อนหน้านี้มีอาการตกขาวสีขาวขุ่น เป็นแป้งและคัน เป็นเวลาต่อเนื่องนาน 6เดือนได้ทำการรักษาด้วยการซื้อยามาสอดเอง (ทั้งแบบ 1 ครั้งและ 6 ครั้ง) แต่อีกสักแป๊บก็กลับมาเป็นอีกได้รับการตรวจภายในและตรวจมะเร็ง พบว่ามีเชื้อรา และ ไม่พบมะเร็งคุณจ่ายยาชนิดสอด 6 วัน และ ให้ยามากิน (แต่ทนผลข้างเคียงไม่ไหวเพราะมีอาการอาเจียรมากและเวียนหัวตลอดเวลา ทำให้ทานได้ 4 วัน) ปรึกษาคุณแล้วแจ้งให้หยุดยาได้หลังจากรักษาก็หายไป และกลับมาเป็นอีกภายใน 30 วัน (ไม่แน่ใจจำนวนวัน)รักษาตัวเองโดยการซื้อยามาสอด ตอนนี้หายไประยะเวลาประมาณ 45 วันกลับมามีอาการเป็น ตกขาว คัน และเพิ่มขึ้นมาคือมีเลือดออกปนมาด้วยเล็กน้อย (ตอนแรกไม่มีเพิ่งมามีวันนี้)**บางครั้งมีอาการปวดที่ท้องน้อยด้านล่างสุดฝั่งซ้ายปวดอยู่ลึกๆ(ปวดเล็กน้อย)**เปลี่ยนกางเกงชั้นในใหม่หมด และทุกครั้งผสมซักด้วยน้ำยาฆ่าเชื้อมีความเป็นไปได้ไหมคะว่าจะเป็นอาการของโรคมะเร็ง เนื่องจากตรวจแล้วไม่เจอ
สวัสดีค่ะ ตกขาวสีขาวขุ่นอาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดแนะนำให้ใช้ยาตามที่แพทย์สั่งเท่านั้น เนื่องจากหากใช้ยาไม่ตรงโรค อาจทำให้ไม่หายขาดและมีเชื้อดื้อยาขึ้นมาได้ ถ้าตอนนี้กลับมามีอาการอีกควรกลับไปพบสูตินรีแพทย์เพื่อตรวจเพิ่มเติมค่ะหากมีเลือดปนออกมากับตกขาวควรรีบไป เพราะอาจเกิดจากการติดเชื้อในช่องคลอดหรือปากมดลูก หรือมีติ่งเนื้อที่ปากมดลูก เนื้องอกมดลูกส่วนจะเป็นมะเร็งหรือไม่นั้น ต้องอาศัยการตรวจอื่นๆร่วมด้วย เช่นตรวจภายในดูว่ามีก้อนเนื้ออะไรที่น่าสงสัยหรือไม่ หากมีอาจต้องมีการตัดชิ้นเนื้อหรือเก็บตัวอย่างจากปากมดลูกไปตรวจ ร่วมกับอัลตราซาวน์หน้าท้องการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์